Document ID: 32007R0210

KOMMISSIONENS FORORDNING (EF) Nr. 210/2007
af 27. februar 2007
om fravigelse af forordning (EF) nr. 1282/2006 for så vidt angår gyldighedsperioden for eksportlicenser med forudfastsættelse af eksportrestitutionen for mælk og mejeriprodukter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter (1), særlig artikel 31, stk. 14, og
ud fra følgende betragtninger:
(1)
I artikel 8 i Kommissionens forordning (EF) nr. 1282/2006 af 17. august 2006 om særlige gennemførelsesbestemmelser til Rådets forordning (EF) nr. 1255/1999 for så vidt angår eksportlicenser og eksportrestitutioner for mælk og mejeriprodukter (2) er der fastsat gyldighedsperioder for eksportlicenser.
(2)
Nedsættelsen af interventionsprisen for smør fra den 1. juli 2007 vil sandsynligvis påvirke forskellen mellem denne pris og verdensmarkedsprisen.
(3)
Som en sikkerhedsforanstaltning for at beskytte Fællesskabets budget mod unødvendige udgifter og undgå spekulation i eksportrestitutionerne i mejerisektoren vedrørende produkter, der indeholder mælkefedtstoffer, bør gyldighedsperioden for eksportlicenser med forudfastsættelse af restitutionen begrænses til den 30. juni 2007.
(4)
Foranstaltningerne i denne forordning er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
Uanset artikel 8 i forordning (EF) nr. 1282/2006 er eksportlicenser med forudfastsættelse af restitutionen gyldige indtil den 30. juni 2007 for de i nævnte artikels litra b) til d) omhandlede produkter, som der indgives ansøgninger for fra den 1. marts.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 27. februar 2007.

Labels: 3
17
15
6